b'\n_START_ARTICLE_\nDoveova prizma\n_START_PARAGRAPH_\nDoveova prizma je opti\xc4\x8dna prizma, ki spada med odbojne prizme. Uporablja se v opti\xc4\x8dnih napravah za obra\xc4\x8danje slike._NEWLINE_Imenuje se po izumitelju nem\xc5\xa1kem fiziku in meteorologu Heinrichu Wilhelmu Doveu (1803 \xe2\x80\x93 1879).\n_START_SECTION_\nZgradba in delovanje\n_START_PARAGRAPH_\nDoveovo prizmo dobimo iz prirezane tristrane prizme, ki ima en kot enak 90\xc2\xb0. \xc5\xbdarek vstopa na eni strani in do\xc5\xbeivi popolni odboj na najdalj\xc5\xa1i ploskvi prizme. Zaradi popolnega odboja pride do obra\xc4\x8danja slike za 180\xc2\xb0._NEWLINE_Doveova prizma ima zanimivo lastnost, da se slika zavrti, \xc4\x8de zavrtimo prizmo. Kot vrtenja slike je dvakrat ve\xc4\x8dji od kota vrtenja prizme. To se s pridom uporablja v nakaterih opti\xc4\x8dnih napravah._NEWLINE_Opazili so tudi, da se spremeni tudi polarizacija \xc5\xbearka, ki potuje skozi prizmo, ki smo jo zavrteli.\n_START_SECTION_\nUporaba\n_START_PARAGRAPH_\nZaradi njene lastnosti vrtenja slike, se uporablja kot rotator slike. Pri vrtenju se ne spremeni smer \xc5\xbearka. To pomeni, da se pri gledanju skozi prizmo in vrtenju prizme, slika vrti.'